ཐེངས་འདིའི་གཤམ་བསྐྱོད་བྱེད་སྒོ་ནི་བློ་མཐུན་ཞི་ཅིང་ཕིང་གི་རྩ་ཆེའི་འཕྲིན་ལན་གྱི་གལ་ཆེའི་དགོངས་དོན་བཞིན་ཡུལ་སྨད་ཤང་འདི་ཉིད་མཛེས་ཤིང་བདེ་སྐྱིད་ལྡན་པའི་འབྱོར་འབྲིང་གི་དཔེ་མཚོན་གྲོང་ཚོར་འཛུགས་སྐྲུན་བྱེད་པའི་ཚ་རླབས་འཕྱུར་བཞིན་ཡོད་པས་མི་རྣམས་སྡོད་གནས་སྤོ་བསྒྱུར་དང་།གྲོང་གསར་འཛུགས་སྐྲུན།དགུན་དུས་འཚོ་བའི་མཁོ་ཆས་དབོར་འདྲེན་བྱེད་པ་སོགས་ལས་བྲེལ་ཤིན་ཏུ་ཆེ་བའི་སྐབས་དང་འཁེལ་བས་ཁོང་ཚོར་ཆེད་མངགས་རྫོང་གྲོང་ཁུལ་དུ་ནད་གཞི་བརྟག་པའི་དུས་ཁོམ་མེད་གཤིས།ཁོང་ཚོར་བདེ་ཐང་སློབ་གསོ་དང་།ནད་གཞི་བརྟག་བཅོས་བྱ་རྒྱུ་ནི་དགོས་དབང་ཤིན་ཏུ་ཆེ་བའི་དོན་ཆེན་ཞིག་ཏུ་གྱུར་བས་ཚང་མས་མ་གྲོས་གཅིག་མཐུན་ཐོག་ད་ཐེངས་ལྷོ་ཁ་སྨན་རྩིས་ཁང་གི་རིན་མེད་བརྟག་བཅོས་ཀྱི་བྱེད་སྒོ་འདི་ནི་མཐའ་ཁུལ་མང་ཚོགས་ལ་ཕན་པའིདུས་ཐོག་ཆར་པརང་རེད་ཅེས་བསྔགས་བརྗོད་ཀྱི་མེ་ཏོག་གཏོར་བཞིན་མཆིས།དེ་བཞིན་མཐའ་ཁུལ་མང་ཚོགས་ཀྱི་ཡོང་བབས་འཕར་སྣོན་དང་།ལས་ཞུགས་ཐག་གཅོད་སོགས་ཀྱི་ཆེད་དུ་ཁུལ་དེ་གའི་འགན་འཁུར་མི་སྣ་དང་མཉམ་དུ་ལུགས་མཐུན་དང་།སྲུང་སྐྱོབ་རང་བཞིན་གྱི་ཐོན་ཁུངས་གསར་སྤེལ་བྱེད་རྒྱུའི་ཐོག་མའི་བསམ་གྲོས་ལྷུག་པོར་གླེང་བ་རེད།